હાર્દિક પટેલના 15 દિવસના ઉપવાસ છતાં મચક નહીં આપતી સરકાર ઉપર દબાણ ઊભું કરવા પાટીદાર અનામત આંદોલન સમિતિએ રવિવારે પાટણથી ઊંઝા સુધી વિશાળ સદભાવના પદયાત્રા યોજી શક્તિ પ્રદર્શન કર્યું હતું. હાર્દિકના સમર્થનમાં નીકળેલી આ સદભાવના યાત્રામાં ફરી અેકવાર અનામતનો મુદ્દો ગૂંજ્યો હતો. પાટણથી સવારે 8 વાગે નીકળી યાત્રા સાંજે 6 વાગે ઊંઝા પહોંચી હતી. જ્યાં ઉમિયા માતાજીને સરકારને સદબુદ્ધિ આપે, હાર્દિક પટેલનું સ્વાસ્થ સારું રહે, ખેડૂતોના દેવા માફ થાય અને બિન અનામત વર્ગના યુવાનોને શિક્ષણમાં અનામત મળે તેવી પ્રાર્થના કરાઇ હતી.